Rikunarita-ORG/Wikinium huggingface dataset:
# लंदन

| लंदन |
| --- |
| **ऊपर से घड़ी के दिसा में:** सिटी ऑफ लंदन आकाशरेखा, ट्राफल्गर स्क्वायर, लंदन आई, टावर ब्रिज आ एक ठो लंदन अंडरग्राउंड के आर्च एलिजाबेथ टावर के सोझा |
| लंदनयूनाइटेड किंगडम में लंदन के लोकेशनthe United Kingdom के नक्शा देखावल जायलंदनलंदन (यूरोप)यूरोप के नक्शा देखावल जायलंदनलंदन (Southeast England)Southeast England के नक्शा देखावल जाय |
| Coordinates: ﻿ / ﻿ |
| संप्रभु राज्य |  यूनाइटेड किंगडम |
| देस |  इंग्लैंड |
| क्षेत्र | ग्रेटर लंदन |
| Area |
|  • ग्रेटर लंदन | 1,572 किमी2 (607 बर्ग मील) |
|  • ग्रेटर लंदन | 1,737.9 किमी2 (671.0 बर्ग मील) |
|  • मेट्रो | 8,382 किमी2 (3,236 बर्ग मील) |
| Elevation | 35 m (115 ft) |
| Population (2015) |
|  • ग्रेटर लंदन | 8,673,713 |
|  • Density | 5,518/किमी2 (14,290/बर्ग मील) |
|  • ग्रेटर लंदन | 9,787,426 |
|  • मेट्रो  | 13,879,757 |
| जीडीपी/जीवीए(2016) |
|  • कुल | £890 बिलियन/ $1.2 ट्रिलियन |
|  • प्रति ब्यक्ति | £119,300 / $162,200 |
| Time zone | यूटीसी (ग्रीनिच मीन टाइम) |
|  • Summer (DST) | UTC+1 (ब्रिटिश समर टाइम) |
| GeoTLD | .london |
| Website | London.gov.uk |

**लंदन** दुनिया के एक ठो प्रमुख शहर, इंग्लैंड आ यूनाइटेड किंगडम के राजधानी आ इहाँ के सभसे ढेर जनसंख्या वाला शहर हवे। ग्रेट ब्रिटेन के दक्खिन-पूरबी हिस्सा में टेम्स नदी के तीरे बसल ई शहर लगभग दू हजार साल से प्रमुख बस्ती के रूप में मौजूद बा। रोमन साम्राज्य के लोग द्वारा ई शहर *लंडनियम* के नाँव से बसावल गइल रहल। लंदन के पुराना मूल क्षेत्र, जेकरा सिटी ऑफ लंदन कहल जाला, लगभग 1.12-वर्ग-मील (2.9 किमी2) बिस्तार के आपन मध्य जुग के इलाका बरकरार रखले बा जे एकरे चारदेवारी में आवे। कम से कम 19वीं सदी के बाद से एह मूल लंदन शहर के इर्द-गिर्द बड़ा साइज के मेट्रो शहर के बिस्तार के "लंदन" नाँव से जानल जाए लागल; एह में मिडिलसेक्स, एस्सेक्स, सर्रे, केंट आ हर्थफोर्डशायर के शामिल कइल जाला, जेवना सभ से आज के ग्रेटर लंदन बनल बा, लंदन के मेयर आ लंदन असेम्बली द्वारा जेकर शासन चले ला।

## नोट

## संदर्भ
# बारकोड

**बारकोड** चाहे **बार कोड** डेटा के विजुअल (देखलाई पड़े वाला), मशीन द्वारा पढ़ल जा सके लायक रूप में सहेजे आ परदर्शित करे के तरीका हवे। बार कोड में शुरुआत में डेटा के अलग-अलग चौड़ाई के, अलग-अलग स्पेसिंग वाला आ साइज के लाइन सभ द्वारा सहेजल जाय। हालाँकि, अब एकरा के एक-डाइमेंशन वाला बारकोड कहल जाला जिनहन के बारकोड रीडर नाँव के उपकरण द्वारा स्कैन कइल जा सके ला। बाद में अइसन बार कोड सभ के बिकास भइल जे चौकोर चारखाना, डॉट, आ हेक्सागन (षट्भुज) द्वारा डेटा स्टोर करे लगलें जिनहन के दू-डाइमेंशन वाला (टू-डी) भा मैट्रिक्स बारकोड कहल जाला। टू-डी बार कोड सभ के डिजिटल कैमरा द्वारा स्कैन कइल जा सके ला। इनहन के सभसे चलनसार उदाहरण क्यूआर कोड बाड़ें जे मोबाइल डिवाइस जइसे कि स्मार्टफोन द्वारा स्कैन कइल जा सके लें।

बारकोड के आबिस्कार नार्मन जोसेफ वुडलैंड आ बर्नार्ड सिल्वर द्वारा अमेरिका में कइल गइल आ 1952 में पेटेंट करावल गइल। ई इनवेंशन मूर्स कोड पर आधारित रहल जे मोट आ पातर लाइन से बनल रहे। एह आबिसकार के सफल तरीका से चलन में आवे में बीस साल लागल। बारकोड सभ कामर्शियल तरीका से सफल भइलें जब सुपरमार्केट सभ में चेकआउट सिस्टम के रूप में इनहन के इस्तेमाल शुरू भइल। अब अइसन बारकोड यूनिवर्सल प्रोडक्ट कोड वाला बारकोड के रूप में देखलाई पड़े लें। पहिला यूनिवर्सल प्रोडक्ट कोड (यूपीसी) 1974 में रिंगले के चिलगम के पैकेट पर छपल रहे। क्यूआर कोड सभ आजकाल के समय में बहुत पापुलर भइल बाड़ें खासतौर से स्मार्टफोन के चलन के बाद। इनहन के सभसे चलनसार इस्तेमाल डिजिटल पेमेंट करे में बाटे।

## इहो देखल जाय

* क्यूआर कोड
# यूरेशियन प्लेट

| यूरेशियन प्लेट |
| --- |
| यूरेशियन प्लेट |
| प्रकार | प्रमुख |
| मोटामोटी रकबा | 67,800,000 कि॰मी॰2 |
| घसकाव1 | दक्खिन |
| चाल1 | 7-14 मि॰मी॰/सालाना |
| भूगोलीय चीज | यूरोप, एशिया, अटलांटिक महासागर, आर्कटिक महासागर |
| 1अफिराकी प्लेट के तुलना में। |

**यूरेशियन प्लेट** भा **यूरेशियाई प्लेट** (*Eurasian Plate*) एक ठो टेक्टानिक प्लेट बा जेकरा ऊपर यूरेशिया महादीप (एह में परंपरागत रूप से यूरोप आ एशिया महादीप आवे लें) मौजूद बाटे, आ एकरा अपवाद के रूप में अरब के प्राय दीप, भारतीय उपमहादीप आ साइबेरिया के चर्स्की श्रेणी के पूरुब के हिस्सा नइखे शामिल आ एकर बिस्तार अटलांटिक आ आर्कटिक महासागर के कुछ हिस्सा भी बा जे समुंद्री क्रस्ट के रूप में बाटे।

## इहो देखल जाय

* प्लेट टेक्टॉनिक्स

## संदर्भ